áśraddadhā́nebhyo haibhyó gaúr ápakrā́maty ā́rtyo vā́ ā́hutiṃ vidhyantītthám evá kuryā́d daṇḍénaivaìnā́ṃ vipiṣyótthā́payed íti tád yáthaivā̀dó dhā́vayató 'śvo vā́śvataró vā́ gadā́yéta balīvárdo vā́ yuktás téna daṇḍáprajitena tóttraprajitena yám ádhvā́naṁ samī́psati táṁ sámaśnuta evám evaìtáyā́ daṇḍáprajitayā́ tóttraprajitayā́ yáṁ svargáṃ lokáṁ samī́psati táṁ sámaśnute